নেহা সিং

নেহা সিং (  ) এগৰাকী ভাৰতীয় নাট্য নিৰ্মাতা, লেখিকা আৰু প্ৰচাৰক। তেওঁ মহিলাসকলক পুৰুষৰ দ্বাৰা হোৱা যৌন নিৰ্য্যাতন,ধৰ্ষণ আদি হাৰাশাস্তিক আওকাণ কৰি ৰাজহুৱা স্থান পুনৰ উদ্ধাৰ কৰিবলৈ উৎসাহিত কৰে।

নেহা সিঙে ২০১৪ চনত  Why loiter নামৰ ব্লগৰ যোগেদি এক অভিযান আৰম্ভ কৰিলে। এই অভিযান আৰম্ভ কৰাৰ প্ৰেৰণা তেওঁ লাভ কৰিছিল একে নামৰ গ্ৰন্থ এখন পঢ়াৰ পাছত, যিখন  লিখিছিল মুম্বাইৰ তিনিগৰাকী নাৰী শিল্পা ফাডকে, সমীৰা খান আৰু শিল্পা ৰানাডেৰ । নেহাই আন অংশগ্ৰহণকাৰীসকলৰ সৈতে“loitering” (অৰ্থাৎ উদ্দেশ্যহীনভাৱে ৰাজহুৱা স্থানত ঘুৰিফুৰা বা সময় পাৰকৰা)ক এক সামাজিক প্ৰতিক্ৰিয়া হিচাপে ব্যৱহাৰ কৰি বিভিন্ন ধৰণৰ পৰীক্ষা-নীৰিক্ষা কৰিছে।   এই অভিযানত মহিলাসকলক যৌন নিৰ্য্যাতন আৰু ধৰ্ষণৰ ঘটনা—বিশেষকৈ ক্ষমতাশালী লোকৰ বিৰুদ্ধে—প্ৰকাশ আৰু প্ৰতিবেদন কৰিবলৈ উৎসাহিত কৰা হয়।

নেহা www.whyloiter.blogspot.com ব্লগৰ মুখ্য সম্পাদক,  য’ত এই আন্দোলনৰ অভিজ্ঞতা আৰু বিশ্বজুৰি বিভিন্ন মহিলাৰ ৰাজহুৱা স্থানৰ নিজৰ অভিজ্ঞতাৰ বিষয়ে প্ৰেৰণ কৰা কাহিনীৰ নথিভুক্ত, সংগ্ৰহ আৰু প্ৰকাশ কৰা হয়।। ২০১৬ চনত বিশ্বত ইতিবাচক প্ৰভাৱ পেলোৱা ১০০ গৰাকী মহিলাৰ বিবিচিৰ বাৰ্ষিক তালিকাত তেওঁক অন্তৰ্ভুক্ত কৰা হৈছিল।

সাহিত্যিক ৰচনা
২০১১ চনত নেহা সিঙে শিশুৰ বাবে লিখিবলৈ আৰম্ভ কৰে আৰু ২০১৪ চনত মুক্তি পায় তেওঁৰ প্ৰথমখন কিতাপ দ্য ৱেডনেছডে বাজাৰ।তেতিয়াৰ পৰা তেওঁ শিশু আৰু যুৱ প্ৰাপ্তবয়স্কৰ বাবে আৰু সাতখন কিতাপ লিখিছে আৰু এখন সংকলনত সন্নিবিষ্ট হৈছে। ইয়াৰ ভিতৰত আছে কাৰাদি টেলছৰ বাবে বেলা মিছছ হাৰ ট্ৰেইন (২০১৭), ৰূপা পাব্লিকেচনৰ বাবে মুংফালী (২০১৭), পেংগুইন ৰেণ্ডম হাউচ ইণ্ডিয়াৰ বাবে আই নিড টু পি (২০১৮), ইটছ প্লেটাইম (২০১৮), কুচ গাডবাদ হাই (২০১৯) আৰু প্ৰথম বুকছৰ বাবে অন দ্য মেট্ৰ''' (২০২০), আৰু ইজ ইট চেম ফৰ ইউ? (২০১৯) ভাৰতৰ ছিগাল বুকছৰ বাবে। নেহাই দ্য হিন্দু ইয়ং ৱৰ্ল্ড এন্থলজী (২০১৯) আৰু থেংক গড ইটছ কেটাৰ্ডে, এ ৱেষ্টলেণ্ড পাব্লিকেচন (২০২০)ত গল্পৰ অৱদান আগবঢ়াইছে। শিশু আৰু যুৱ প্ৰাপ্তবয়স্কৰ বাবে হিন্দী ভাষাত কবিতা, কল্পকাহিনী আৰু অকল্পকাহিনীও লিখে যিবোৰ শিশু আলোচনী ‘চাইকেল’, ‘প্লুটো’ আৰু ‘চাকমাক’ত নিয়মিতভাৱে প্ৰকাশ পায়। তেওঁৰ কবিতা আৰু গল্পবোৰ শিশুৰ বাবে পোষ্টাৰ, বুকমাৰ্ক আৰু কবিতা কাৰ্ডলৈ ৰূপান্তৰিত কৰা হৈছে।

নেহাৰ গ্ৰন্থই জাৰুল বুক এৱাৰ্ড, নিৱ লিটাৰেৰী এৱাৰ্ড, কমিক কন ইণ্ডিয়া এৱাৰ্ড, পিকাবুক এৱাৰ্ডৰ দৰে কেইবাটাও ভাৰতীয় আৰু আন্তঃৰাষ্ট্ৰীয় বঁটাৰ বাবে মনোনীত হৈছে আৰু তেওঁৰ আই নিড টু পি গ্ৰন্থখনে আমেৰিকাত অনুষ্ঠিত দক্ষিণ এছিয়া বুক এৱাৰ্ড ২০১৯ত প্ৰশংসা লাভ কৰিছে। কলা ঘোডা আৰ্টছ ফেষ্টিভেল (মুম্বাই), দ্য হিন্দু লিট ফৰ লাইফ (চেন্নাই), কলকাতা সাহিত্য মহোৎসৱ, জয়পুৰ সাহিত্য মহোৎসৱ, কিতাবো শিশু সাহিত্য মহোৎসৱ (যোধপুৰ), বুকাৰু শিশু সাহিত্য মহোৎসৱ (জয়পুৰ আৰু শ্ৰীনগৰ), পীকাবুক শিশু সাহিত্য মহোৎসৱ (মুম্বাই) আৰু নেৱ আদি গ্ৰন্থৰ সৈতে সমগ্ৰ ভাৰতৰ বিভিন্ন সাহিত্য মহোৎসৱ ভ্ৰমণ কৰি আহিছে সাহিত্য উৎসৱ (বাংগালুৰু)।
থিয়েটাৰৰ কাম
নেহা এগৰাকী নাট্য সাধক, আৰু নাটকৰ অভিনয়,ৰচনা ,পৰিচালনা আৰু প্ৰযোজনা কৰে। 'ৰাহি থিয়েটাৰ' নামৰ তেওঁৰ নিজা নাট কোম্পানী আছে আৰু ভাৰত ভ্ৰমণ কৰি ৭৫ বাৰ মঞ্চস্থ হোৱা দোহৰী জিন্দগী আৰু ঝলকাৰি নামৰ দুখন নাটকৰ প্ৰযোজনা, ৰচনা আৰু পৰিচালনা কৰা হৈছে। মানৱ কৌলৰ কোম্পানীৰ বাবে আইলেণ্ড, ৰসিকা আগশ্বে আৰু এম ডি জিশ্বান আয়ুবৰ বাবে গিট্টু বিট্টু, দ্য এছিয়া ফাউণ্ডেশ্যনৰ বাবে ৱাক লাইক এ উইমেন আৰু অষ্ট্ৰেলিয়াৰ পৰিচালক পিটাৰ উইলিয়ামছৰ বাবে দ্য মেগনিফিচেণ্ট মেডনেছ অৱ মাষ্টিপুৰ আৰু বালিৰ ছাঁয়া পুতলা নাটক মেড চাইডিয়াৰ দৰে নাটক লিখিছে।

নেহা সিঙে "ধৰৱী সপোন" নামৰ এক অনন্য নাট্য প্ৰযোজনাৰ ৰচনা আৰু পৰিচালনা কৰিছে। এই হিপ-হপ সংগীত নাটকখন ধৰাৱীৰ ছাত্ৰ শিল্পীসকলৰ বাস্তৱ জীৱনৰ কাহিনীৰ ওপৰত আধাৰিত। দ্য ধৰৱী ড্ৰিম প্ৰজেক্টৰ সহযোগত নেহা সিঙৰ নাটকখনে দেশ ভ্ৰমণ কৰি ধৰৱীৰ এই যুৱ হিপ'পাৰসকলক তেওঁলোকৰ কাহিনী কোৱা আৰু নিজৰ প্ৰতিভাক বিশ্বৰ আগত প্ৰদৰ্শন কৰাৰ বাবে এক মঞ্চ প্ৰদান কৰিছে।

২০২৫ চনত এনচিপিএ কানেকচনছ ফেষ্টিভেলৰ বাবে নেহাই "ৱ'হ"ক অভিযোজন আৰু পৰিচালনা কৰিছিল আৰু এই অভিনয়ৰ বাবে ৰেভ ৰিভিউ লাভ কৰিছিল।

ছবি
নেহাই চাৰিখন চুটি ছবিৰ ৰচনা আৰু পৰিচালনা কৰিছে। দশম মামি চলচ্চিত্ৰ মহোৎসৱত ‘মুম্বাই ডাইমেনচনছ’ প্ৰতিযোগিতাত এ হেণ্ডফুল অব্ স্কাইএ বিশেষ প্ৰশংসা লাভ কৰে। তেওঁৰ দ্বিতীয়খন ছবি পেপাৰপ্লেনছ ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱৰ প্ৰতিযোগিতা শাখাত আছিল (গোৱা, ২০১১)। তেওঁৰ তৃতীয়খন ছবি মাই পেৰেন্টচ নট ফিট, প্ৰযোজনা কৰিছিল আনত ফিল্মৰ। ভ্ৰাম্যমাণ পৰিচালক প্ৰযোজক অতুল কুমাৰে আয়োজন কৰা নাট্য চলচ্চিত্ৰ নাট মহোৎসৱৰ অংশ আছিল তেওঁৰ চতুৰ্থখন ছবি চিত্ৰংগাদ'' ২০২০।

২০১৯ চনত তেওঁ আনী মানী ছবিত অভিনয় কৰে, আৰু ২০২২ চনত ৭ম এফ অ' আই অনলাইন বঁটা প্ৰদানত সহযোগী ভূমিকাত শ্ৰেষ্ঠ অভিনেত্ৰীৰ শাখাত মনোনীত হয়।

তেওঁৰ বৰ্তমানৰ প্ৰকল্পসমূহ দুখন বৈশিষ্ট্যপূৰ্ণ ছবিৰ সৈতে জড়িত যিবোৰ হুমাৰা মুভিজৰ সৈতে প্ৰি-প্ৰডাকচনত আছে য'ত তেওঁ চিত্ৰনাট্য লেখিকা হিচাপে জড়িত। কালচাৰ মেচিনৰ সৈতে তেওঁৰ নন-ফিকচন পডকাষ্ট শ্ব’ আকেলি আৱাৰা আজাদক স্পটিফাইয়ে চৰ্টলিষ্ট কৰিছে। মুকেশ ছাব্ৰাৰ সৈতে শিশুৰ ৱেব শ্ব’ৰ দুটা কনচেপ্টৰ ওপৰতো ৰাইটাৰ ডাইৰেক্টৰ হিচাপে কাম কৰি আছে।
গ্ৰন্থতালিকা

দ্য ৱেদনেচদে বাজাৰ(২০১৪)
বেলা মিচেচ হাৰ ট্ৰেইন (২০১৭)
মুংফালী(২০১৭)
আই নিড টু পি (২০১৮)
ইটছ প্লেটাইম (২০১৮)
কুচ গাডবাদ হাই (২০১৯)
ইজ ইট চেম ফৰ ইউ?(২০১৯)
অন দ্য মেট্ৰ (২০২০)
এই ৰচনাসমূহত বিশেষকৈ নগৰ জীৱন, ৰাজহুৱা স্থান, শিশু আৰু মহিলাৰ অভিজ্ঞতা আদি বিষয় প্ৰতিফলিত হৈছে।
তথ্য সূত্ৰ